АҞӘА, лаҵара 11 - Sputnik. Џьансыхә Нанба Аԥсны ашәахтәқәеи аизгатәқәеи рзы аминистрс дҟаҵоуп ҳәа аанацҳауеит Аԥсны ахада исаит.
Аԥсны ахада Аслан Бжьаниа Џьансыхә Нанба даҽа маҵурак ахь ииагара инамаданы ахада Иусбарҭа аиҳабы ихаҭыԥуаҩ имаҵураҟынтәи ихы иақәиҭтәразы иахьа аусԥҟа инапы аҵаиҩит.
Егьи иусԥҟала Нанба ашәахтәқәеи аизгатәқәеи рминистрс дҟаиҵеит.
Уаанӡа Џьансыхә Нанба аԥыза-министр ихаҭыԥуаҩс, афинансқәа рминистрс дыҟан. Уи амаҵура даҭан 2018 шықәсазы.